ส่วนที่ 1

ข้อมูลสรุป (Executive Summary)

บริษัท ยูเนี่ยน ปิโตรเคมีคอล จำกัด (มหาชน) (“บริษัท”) เดิมชื่อบริษัท ยูเนี่ยนเทรดดิ้ง แอนด์
อินดัสตรี้ จำกัด ก่อตั้งขึ้นเมื่อวันที่ 22 พฤษภาคม 2524
ดำเนินธุรกิจนำเข้าและจำหน่ายเคมีภัณฑ์ประเภทสารทำละลาย หรือโซลเว้นท์ (Solvents)
เป็นระยะเวลายาวนานกว่า 30 ปี ปัจจุบันบริษัทเป็นตัวแทนจำหน่ายสินค้าให้กับผู้ผลิตรายใหญ่ คือ
บริษัท เอสโซ่ (ประเทศไทย) จำกัด (มหาชน) ซึ่งเป็นบริษัทของกลุ่ม เอ็กซอนโมบิล
แห่งประเทศสหรัฐอเมริกา บริษัท ไทย-เอ็มซี จำกัด ซึ่งเป็นบริษัทของกลุ่ม มิตซูบิชิ คอร์ปอร์เรชั่น
แห่งประเทศญี่ปุ่น และ กลุ่มบริษัทในเครือ ปตท. จำกัด (มหาชน) และ บริษัท ปตท.เคมีคอล
จำกัด (มหาชน) ได้แก่ บริษัท ไออาร์พีซี จำกัด (มหาชน), บริษัท พีทีที ฟินอล จำกัด, และ
บริษัท ทีโอซี ไกลคอล จำกัด

เนื่องจากโซลเว้นท์เป็นเคมีภัณฑ์ประเภทสารทำละลายทั่วไป
ซึ่งถือเป็นตัวทำละลายพื้นฐานที่ใช้ในอุตสาหกรรมการผลิต
ดังนั้นบริษัทจึงมีลูกค้าในกลุ่มอุตสาหกรรมต่าง ๆ
ทั่วประเทศตั้งแต่โรงงานอุตสาหกรรมขนาดเล็กจนถึงขนาดใหญ่ ได้แก่ อุตสาหกรรมสี ,ทินเนอร์,
หมึก, สิ่งพิมพ์, เรซิ่น และ บรรจุภัณฑ์

ณ วันที่ 31 ธันวาคม 2552 บริษัทมีบริษัทย่อยรวม 4 แห่ง ได้แก่ บริษัท ยูเนี่ยน อินทราโก้ จำกัด
ดำเนินธุรกิจนำเข้าและจำหน่ายเคมีภัณฑ์ชนิดพิเศษ (Specialty Chemicals) บริษัท ไลอ้อน
เอเซีย (ไทยแลนด์) จำกัด
ดำเนินธุรกิจนำเข้าและจำหน่ายเคมีภัณฑ์ประเภทสารทำละลายชนิดพิเศษ (Specialty
Solvents) Multi Kross Operation Limited ดำเนินธุรกิจ นำเข้าและจัดจำหน่ายเคมีภัณฑ์
โดยตั้งที่เขตบริหารพิเศษฮ่องกง สาธารณรัฐประชาชนจีน บริษัทอยู่ขึ้นที่ประเทศฮ่องกง
เพื่อดำเนินธุรกิจเกี่ยวกับการจัดจำหน่ายเคมีภัณฑ์ บริษัท ยูเคม เอทานอล แอนด์ เอสเตอร์ จำกัด
จัดตั้งขึ้นเพื่อดำเนินธุรกิจผลิตและจัดจำหน่ายเอทธานอล ปัจจุบันยังไม่ได้เริ่มดำเนินการ
ขณะนี้อยู่ระหว่างการจัดหาแหล่งเงินทุนเพื่อประกอบกิจการ
และจะต้องดำเนินการขอใบอนุญาตการผลิตจากหน่วยงานราชการที่เกี่ยวข้อง

ในปี 2553 บริษัทและบริษัทย่อยมีกำไรสุทธิเท่ากับ 82.23 ล้านบาท เพิ่มขึ้น 32.69 ล้านบาท หรือ
เพิ่มขึ้นร้อยละ 65.98 โดยยอดขายเพิ่มขึ้นจำนวน 501.76 ล้านบาท จากปี 2552 หรือ
เพิ่มขึ้นร้อยละ 24.45
สาเหตุที่ยอดขายของบริษัทและบริษัทย่อยปรับตัวเพิ่มสูงขึ้นเนื่องจากปริมาณการขายสินค้าที่เพิ่มมากขึ้นซึ่งเป็นผลมาจากภาวะเศรษฐกิจโดยรวมของประเทศที่เติบโตสูงขึ้น
ในขณะที่ราคาขายสินค้าเฉลี่ยอยู่ในระดับที่ใกล้เคียงกับปีที่ผ่านมา โดย ในปี 2553
บริษัทและบริษัทย่อยมีอัตรากำไรขั้นต้นเฉลี่ยของทั้งปีอยู่ที่ร้อยละ 11.15
เปรียบเทียบกับอัตรากำไรขั้นต้นของปี 2552 ซึ่งอยู่ที่ร้อยละ 11.51
ส่วนค่าใช้จ่ายในการขายและบริหารเมื่อเปรียบเทียบกับยอดขายปรับตัวลดลงจากร้อยละ 8.08 ในปี
2552 เป็น ร้อยละ 7.29 และ ต้นทุนทางการเงินเมื่อเปรียบเทียบกับยอดขายลดลงจากร้อยละ
0.43 ในปี 2552 เป็นร้อยละ 0.37 ส่งผลให้บริษัทและบริษัทย่อยมีอัตรากำไรสุทธิของปี 2553
เพิ่มขึ้นจากเดิมที่ร้อยละ 2.41 เป็นร้อยละ 3.22

ณ วันที่ 31 ธันวาคม 2553 บริษัทและบริษัทย่อยมีสินทรัพย์รวมเท่ากับ 1,338.65
ล้านบาทโดยมีสินทรัพย์หมุนเวียนเท่ากับ 1,126.78 ล้านบาท และสินทรัพย์ไม่หมุนเวียนจำนวน
211.87 ล้านบาท หรือคิดเป็นร้อยละ 84.17 และ 15.83 ของสินทรัพย์รวมตามลำดับ
สินทรัพย์ที่มีสัดส่วนสูงสุดได้แก่ลูกหนี้การค้าและตั๋วเงินรับสุทธิซึ่งมีจำนวนเท่ากับ 675.57 ล้านบาท
หรือคิดเป็นร้อยละ 50.47 ของสินทรัพย์รวมขณะที่มีหนี้สินรวมเท่ากับ 930.84 ล้านบาท
โดยมีหนี้สินหมุนเวียนจำนวนเท่ากับ 925.39 ล้านบาท และหนี้สินไม่หมุนเวียนจำนวนเท่ากับ 5.46
ล้านบาท หนี้สินที่มีสัดส่วนสูงสุดได้แก่เจ้าหนี้การค้าและตั๋วเงินจ่ายจำนวนเท่ากับ 480.42 ล้านบาท
คิดเป็นร้อยละ 51.61 ของหนี้สินรวม และมีส่วนของผู้ถือหุ้นเท่ากับ 407.81 ล้านบาท
ซึ่งคิดแป็นร้อยละ 30.46 ของสินทรัพย์รวม

บริษัทและบริษัทย่อยมีอัตราส่วนสภาพคล่อง (Current Ratio) และสภาพคล่องหมุนเร็ว (Quick
Ratio) เท่ากับ 1.22 และ 0.88 เท่าตามลำดับ และมีอัตราส่วนหนี้สินส่วนที่มีภาระดอกเบี้ยต่อทุน
(Interest bearing Debt-to-Equity Ratio) เท่ากับ 1.02 เท่า

ในรอบระยะเวลาการดำเนินงานปี 2553 บริษัทและบริษัทย่อยมีอัตราผลตอบแทนผู้ถือหุ้น (ROE)
ร้อยละ 20.17 คิดเป็นกำไรต่อหุ้น (EPS) เท่ากับ 0.125 บาท โดยมีมูลค่าหุ้นตามบัญชีเท่ากับ
0.62 บาทต่อหุ้น

ส่วนที่ 2

บริษัทที่ออกหลักทรัพย์

ชื่อบริษัท : บริษัท ยูเนี่ยน ปิโตรเคมีคอล จำกัด (มหาชน)

ชื่อภาษาอังกฤษ : Union Petrochemical Public Company Limited

ลักษณะการประกอบธุรกิจ : ดำเนินธุรกิจนำเข้าและจำหน่ายเคมีภัณฑ์ มีบริษัทย่อย 4 แห่ง คือ
บริษัท ไลอ้อน เอเซีย (ไทยแลนด์) จำกัด ดำเนินธุรกิจเกี่ยวกับการจำหน่ายเคมี ประเภท
Specialty Solvents และ บริษัท ยูเนี่ยน อินทราโก้ จำกัด (มหาชน)
ดำเนินธุรกิจเกี่ยวกับการจำหน่ายเคมี ประเภท Specialty Chemicals Multi Kross
Operation Limited ดำเนินธุรกิจ นำเข้าและจัดจำหน่ายเคมีภัณฑ์
โดยตั้งที่เขตบริหารพิเศษฮ่องกง สาธารณรัฐประชาชนจีน บริษัทอยู่ขึ้นที่ประเทศฮ่องกง
เพื่อดำเนินธุรกิจเกี่ยวกับการจัดจำหน่ายเคมีภัณฑ์ บริษัท ยูเคม เอทานอล แอนด์ เอสเตอร์ จำกัด
จัดตั้งขึ้นเพื่อดำเนินธุรกิจผลิตและจัดจำหน่ายเอทธานอล
ปัจจุบันยังไม่ได้มีการดำเนินการเนื่องจากไม่สามารถจัดหาแหล่งเงินทุนที่เหมาะสมได้

ที่ตั้งสำนักงานใหญ่ : 728 อาคารยูเนี่ยนเฮ้าส์ ถ.บรมราชชนนี แขวงบำหรุ เขตบางพลัด
กรุงเทพฯ 10700

เลขทะเบียนบริษัท : บมจ. 0107574800391

Website : http://www.unionpetrochemical.com

โทรศัพท์ : 0-2881-8288

โทรสาร : 0-2433-7243-4